Conrad Smith vir ses weke op die kantlyn | Nuus24
McCaw teen Spies in Christchurch
Twyfel oor Kieran Read
Blues kry nuwe breier
Sydney – Die All Black senter Conrad Smith gaan vir ses weke op die krukkelys wees ná hy ‘n oogoperasie moes ondergaan.Volgens stuff.co.nz gaan Smith die eerste fase van die nuwe Rugbykampioenskap misloop. Die All Blacks skop dié kompetisie af in Sydney teen die Wallabies in ‘n Bledisloe-beker kragmeting op 18 Augustus.Die Hurricanes se spandokter Ian Murphy het Smith se toestand Woensdag bevestig.“Conrad het twee operasies op sy linkeroog verlede week gehad ná sy retina los geraak het. Altwee operasies het goed verloop en hy sterk nou by die huis aan. Ons verwag dat hy ses weke van rugby sal misloop,” het Murphy in ‘n verklaring bekend gemaak.Met Smith beseer staan die All Blacks ‘n mootlike senter-krisis in die gesig. Die Chiefs se Richard Kahui se chroniese skouerprobleem gaan hom vir die res van die seisoen uithou en Sonny Bill Williams is oppad Japan toe.Die 30-jarige Smith, wat al 58 toetse vir die All Blacks gespeel het, is Nieu-Seeland se eerste keuse buitesenter. Hy was ook deel van die span wat die Wêreldbeker in 2011 verower het.Die All Black keurders sal glo volgende week hul groep vir die Rugbykampioenskap bekend maak. – Vir die jongste sportnuus volg Nuus24Sport op Twitter